ഗ്ലിംപ്സസ് ഓഫ് ടൈംലെസ് ഇന്ത്യ കലാപ്രദര്ശനത്തിന് തുടക്കം കുവൈത്ത് സിറ്റി: ഇന്ത്യ കുവൈത്ത് നയതന്ത്ര ബന്ധത്തിെന്റ 60ാം വാര്ഷികാഘോഷങ്ങളുടെ ഭാഗമായി കുവൈത്ത് ആര്ട്സ് അസോസിയേഷനും ഇന്ത്യന് എംബസിയും സംയുക്തമായി സംഘടിപ്പിക്കുന്ന ആര്ട്ട് എക്സിബിഷന് കുവൈത്തിലെ ഹവല്ലിയില് തുടക്കമായി. ഗ്ലിംപ്സസ് ഓഫ് ടൈംലെസ് ഇന്ത്യ എന്ന തലക്കെട്ടില് മലയാളി ചിത്രകാരിയായ ജോയ്സ് സിബിയുടെ പെയിന്റിങ്ങുകളാണ് പ്രദര്ശിപ്പിക്കുന്നത്.പത്തു ദിവസം നീളുന്ന പ്രദര്ശനത്തില് ജോയ്സ് സിബി എണ്ണച്ചായത്തില് വരച്ച 40 ചിത്രങ്ങളാണുള്ളത്. കുവൈത്ത് ആര്ട്സ് അസോസിയേഷന് ഹാളില് നടന്ന ഉദ്ഘാടനച്ചടങ്ങില് കുവൈത്ത് നാഷനല് കൗണ്സില് ഫോര് കള്ച്ചര് ആര്ട്ട് ആന്ഡ് ലെറ്റേഴ്സ് സെക്രട്ടറി ജനറല് കാമില് അബ്ദുല് ജലീല് മുഖ്യാതിഥിയായി. നൂറ്റാണ്ടുകളുടെ പാരമ്ബര്യമുള്ള ഇന്ത്യയില് നിലനില്ക്കുന്ന സാംസ്കാരിക വൈവിധ്യങ്ങളുടെ അടയാളപ്പെടുത്തലാണ് ചിത്രങ്ങള് എന്ന് അംബാസഡര് സിബി ജോര്ജ് പ്രസംഗത്തില് സൂചിപ്പിച്ചു. ഇന്ത്യയിലെയും കുവൈത്തിലെയും കലാകാരന്മാര് തമ്മിലുള്ള മികച്ച സഹകരണവും ഇത് കൂടുതല് ശക്തിപ്പെടുത്താനുള്ള സാധ്യതകളും കുവൈത്ത് ആര്ട്സ് അസോസിയേഷന് പ്രസിഡന്റ് അബ്ദുല് റസൂല് സല്മാന് എടുത്തുപറഞ്ഞു. കുവൈത്തി ചിത്രകാരന്മാര്, നയതന്ത്ര പ്രധിനിധികള് തുടങ്ങി നിരവധി പേര് ഉദ്ഘാടനച്ചടങ്ങില് പങ്കെടുത്തു. ഇന്ത്യയുടെ കലാസാംസ്കാരിക വൈവിധ്യം വിളംബരം ചെയ്യുന്ന വിവിധ കലാരൂപങ്ങള് ഉദ്ഘാടനച്ചടങ്ങിനു മിഴിവേകി. ഈമാസം 30 വരെ ഹവല്ലി അല് മുതസിം സ്ട്രീറ്റിലുള്ള കുവൈത്ത് ആര്ട്സ് അസോസിയേഷന് ഗാലറിയില് വൈകീട്ട് അഞ്ചുമുതല് രാത്രി ഒമ്ബത് വരെയാണ് പ്രദര്ശനം.